เป็นตกขาวคะ มาหาสูติแล้วบอกว่าติดเชื้อรา และให้ยาสอดมา 6 เม็ด หายแล้วอีก 2 สัปดาห์ก็เป็นอีก ก็มาหาและได้ยาสอดมาอีก อยากทราบว่าสามารถติดเชื้อราจากแฟนได้ไหม หรือว่าเกิดจากเราเอง เพราะพอเป็นรอบแรก ก็ปรับเปลี่ยนพฤติกรรม ซักกกน.แล้วตากแดดตลอด ใช้น้ำสะอาด ล้างอวัยวะเพศ บ้างครั้งใช้สบู่ก้อนธรรมดา แต่ไม่ได้ใช้น้ำยาล้างจุดซ้อนเร้นเลย และไม่ได้มีการสวนล้างภายในเลย คือมันเป็นติดกันเกินไปกังวลว่าติดมาจากแฟนรึป่าว แฟนไม่มีอาการอะไรปกติทุกอย่างคะ
สวัสดีค่ะ การติดเชื้อราในช่องคลอดเมื่ออาการหายแล้ว มีโอกาสกลับเป็นซ้ำได้อีก โดยปัจจัยเสี่ยงของการติดเชื้อราในช่องคลอด ได้แก่ การตั้งครรภ์ การมีคู่นอนที่ติดเชื้อรา การใส่กางเกงคับมากและอยู่ในที่อากาศร้อนชื้น เป็นคนอ้วน มีเหงื่อออกมาก การสวนล้างช่องคลอดมากไป เป็นโรคเบาหวาน ใช้ยาปฏิชีวนะต่อเนื่องนาน ทานยากดภูมิคุ้มกัน หรือมีโรคภูมิคุ้มกันบกพร่อง เป็นต้นดังนั้นในเบื้องต้น ควรพยายามอย่าให้บริเวณอวัยวะเพศอับชื้น งดการสวนล้างช่องคลอดและอวัยวะเพศภายนอก ใช้เพียงน้ำเปล่าในการล้างก็เพียงพอ รวมถึงเช็ดให้แห้งหลังการอาบน้ำ และหลังการปัสสาวะหรืออุจจาระ ต้องเช็ดทำความสะอาดให้แห้งทุกครั้ง ไม่ใส่กางเกงที่คับเกินไป กางเกงในควรเป็นผ้าที่ระบายความชื้นได้ดี เป็นต้นหากอาการติดเชื้อราเกิดขึ้นซ้ำเกิน 4 ครั้ง อาจเป็นเชื้อราชนิดที่ดื้อยา ซึ่งแพทย์อาจส่งตรวจเพาะเชื้อเพื่อระบุถึงชนิดของเชื้อ หรือให้ยาฆ่าเชื้อราที่มีความรุนแรงขึ้น หรือใช้ยามากกว่า 1 ชนิดในการรักษา และต้องทานต่อเนื่องเป็นระยะเวลานานหลายเดือน